CELEX: 62022TN0016
Language: da
Date: 2022-01-10 00:00:00
Title: Sag T-16/22: Sag anlagt den 10. januar 2022 — NV mod EIB

28.2.2022   
            
            
               DA
            
            
               Den Europæiske Unions Tidende
            
            
               C 95/40
            
         
      Sag anlagt den 10. januar 2022 — NV mod EIB
      (Sag T-16/22)
      (2022/C 95/57)
      Processprog: fransk
      
         Parter
      
      
         Sagsøger: NV (ved advokat L. Levi)
      
         Sagsøgt: Den Europæiske Investeringsbank (EIB)
      
         Sagsøgerens påstande
      
      
                  —
               
               
                  Sagen antages til realitetsbehandling og sagsøgeren gives medhold.
               
            
                  —
               
               
                  Afgørelse af 5. februar 2021, hvorved sagsøgerens udeblivelser i følgende perioder: Fra den 29. maj 2020 til den 15. september 2020, fra den 30. juni 2020 til den 30. september 2020, fra den 7. september 2020 til den 7. november 2020, fra den 3. november 2020 til den 8. januar 2021, kvalificeres som ubeføjede, annulleres følgelig.
               
            
                  —
               
               
                  Om fornødent annulleres afgørelse af 1. oktober 2021 om afslag på den administrative klage indgivet den 1. april 2021 over afgørelsen af 5. februar 2021.
               
            
                  —
               
               
                  Afgørelse af 20. april 2021, hvorved sagsøgerens udeblivelse i perioden fra den 8. januar 2021 til den 8. april 2021 kvalificeres som ubeføjet, annulleres.
               
            
                  —
               
               
                  Afgørelse af 3. maj 2021, hvorved sagsøgerens udeblivelse i perioden fra den 8. april 2021 til den 8. juni 2021 kvalificeres som ubeføjet, annulleres.
               
            
                  —
               
               
                  Om fornødent annulleres afgørelse af 27. oktober 2021 om afslag på den administrative klage indgivet den 18. juni 2021 over afgørelserne af henholdsvis den 20. april 2021 og den 3. maj 2021.
               
            
                  —
               
               
                  EIB tilpligtes at betale sagsøgeren løn for perioderne fra den 29. maj 2020 til den 8. januar 2021, fra den 8. januar 2021 til den 8. april 2021 og fra den 8. april 2021 til den 8. juni 2021, idet lønudbetalingerne skal tillægges morarenter og idet disse morarenter beregnes på grundlag af Den Europæiske Centralbanks rentesats, forhøjet med 2 procentpoint.
               
            
                  —
               
               
                  EIB tilpligtes at betale sagsøgeren erstatning for det lidte tab.
               
            
                  —
               
               
                  EIB tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om tilsidesættelse af artikel 2.3, 3.3, 3.4 og 3.6 i bilag X til de administrative bestemmelser, tilsidesættelse af artikel 34 i Den Europæiske Unions charter om grundlæggende rettigheder (herefter »chartret«), eventuelt sammenholdt med artikel 2.3, 3.3, 3.4 og 3.6 i de administrative bestemmelser, et åbenbart urigtigt skøn, tilsidesættelse af omsorgspligten og misbrug af rettigheder.
               
            
                  2.
               
               
                  Andet anbringende om tilsidesættelse af pligten til at udvise omhu, tilsidesættelse af chartrets artikel 41 og et åbenbart urigtigt skøn.
               
            
                  3.
               
               
                  Tredje anbringende om tilsidesættelse af personalevedtægtens artikel 33b og artikel 11 i de administrative bestemmelser.